অবসরের জল্পনা প্রসঙ্গে ইউ টার্ন মোহন ভাগবতের, কী বললেন তিনি?

ওয়েব ডেস্ক : অবসরের জল্পনা থেকে ইউ টার্ন নিলেন রাষ্ট্রীয় স্বয়ং সেবক সংঘের (RSS) প্রধান মোহন ভাগবত (Mohan Bhagwat)। জানালেন, আপাতত ৭৫ বয়সে তাঁর অবসরের কোনও ভাবনা নেই। সঙ্গে তিনি কাউকে অবসর নিতেও বলেননি বলে জানিয়েছেন।

বৃহস্পতিবার রাষ্ট্রীয় স্বয়ং সেবক সংঘের (RSS) ১০০ বছর সংক্রান্ত সাংবাদিক সম্মেলনে সংঘ প্রধান মোহন ভাগবত জানিয়েছেন, আমি কখনও অবসর নেওয়ার কথা বলিনি। এটাও বলিনি করোর বয়স ৭৫ হলে তাঁকে সরে দাঁড়াতে হবে। আমরা স্বয়ংসেবক। ফলে সংঘ যা বলবে তাই করা হবে বলে জানিয়েছেন তিনি। ফলে তিনি স্পষ্ট করে দিলেন, এখনই অবসর নেওয়ার কোনও চিন্তাভাবনা নেই তার। সঙ্গে মোদিও যে অবসর নিচ্ছেন না তা একপ্রকার জানিয়ে দিলেন তিনি।

আরও খবর : বেঙ্গালুরুতে উদ্ধার এক ইঞ্জিনিয়ারের ঝুলন্ত দেহ!

তবে গত জুলাই মাসে মোহন ভাগবত (Mohan Bhagwat) বলেছিলেন, ৭৫ বছর বয়সে যখন কেউ আপনাকে অতি উৎসাহারে সঙ্গে অভিনন্দন জানাতে আসবেন, তখন বুঝে নেবেন আপনাকে এবার থামতে হবে। আর অন্যদের জন্য জায়গা ছেড়ে দিতে হবে। কিন্তু একমাসের মধ্যেই ইউ টার্ন নিলেন সংঘ প্রধান। ফলে প্রশ্ন উঠছে, শুধু ক্ষমতায় থাকার কারণেই নিজেদের বানানো নিয়মকেও মানতে চান না সংঘের নেতারা?

প্রসঙ্গত,৭৫ বছর বয়সে অবসর নিয়ে মোহন ভাগবতের মন্তব্যকে হাতিয়ার করে মহারাষ্ট্রের উদ্ধব-সেনা নেতা সঞ্জয় রাউত বলেছিলেন, নাগপুরে সভায় প্রধানমন্ত্রী মোদিকে অবসরের পরামর্শ দিয়েছিলেন সংঘ প্রধান। কিন্তু এসবের মাঝেই নিজের বক্তব্য থেকেই ইউটার্ন নিলেন ভাগবত। প্রসঙ্গত, আর কিছু মাসের মধ্যেই ৭৫ বছর বয়স হতে চলেছে মোদি ও ভাগবতের। তার মধ্যেই এমন মন্তব্য করলেন সংঘ প্রধান।